งบรัฐปีหน้า 2.7 ล้านล้าน
ร.อ.ยงยุทธ มัยลาภ โฆษกประจำสำนักนายกรัฐมนตรีกล่าวว่า ที่ประชุมคณะรัฐมนตรี (ครม.) เห็นชอบกรอบการจัดทำงบประมาณรายจ่ายประจำปี 2559 มีกรอบวงเงินรายจ่าย 2,720,000 ล้านบาท เพิ่มขึ้นจากปี 2558 จำนวน 145,000 ล้านบาทหรือเพิ่มขึ้น 5.6% เป็นรายจ่ายประจำ 2,100,363 ล้านบาท เพิ่มขึ้น 3.6% รายจ่ายเพื่อการลงทุน 544,000 ล้านบาท เพิ่มขึ้น 21% รายจ่ายเพื่อชดใช้เงินคงคลัง 13,536 ล้านบาท ลดลง 67.7% และรายจ่ายชำระคืนต้นเงินกู้ 62,100 ล้านบาท เพิ่มขึ้น 11.5% ขณะที่รายได้รวมสุทธิของรัฐบาลอยู่ที่ 2,330,000 ล้านบาท เพิ่มขึ้นจากปี 2558 คิดเป็น 0.2% วงเงินกู้เพื่อชดเชยการขาดดุล 390,000 ล้านบาท,สำหรับการจัดทำกรอบวงเงินงบประมาณดังกล่าวคิดจากสมมติฐานทางเศรษฐกิจที่อัตราการขยายตัวของผลิตภัณฑ์มวลรวมภายในประเทศ (จีดีพี) อยู่ที่ 3.7-4.7% อัตราเงินเฟ้ออยู่ที่ 1.1-2.1% โดยการจัดสรรงบประมาณปี 2559 แบ่งเป็น 8 ยุทธศาสตร์ 1 รายการ คือการเร่งรัดการจัดทำรากฐานการพัฒนาที่ยั่งยืนของประเทศ ความมั่นคงแห่งรัฐ การสร้างการเติบโตทางเศรษฐกิจ เติบโตอย่างเป็นธรรม การศึกษา สาธารณสุข คุณธรรม จริยธรรม คุณภาพชีวิต ยุทธศาสตร์การจัดการทรัพยากรธรรมชาติสิ่งแวดล้อม ด้านวิทยาศาสตร์เทคโนโลยี การวิจัย และนวัตกรรม การต่างประเทศและเศรษฐกิจระหว่างประเทศ และการบริหารกิจการบ้านเมืองที่ดี ส่วน 1 รายการ คือค่าดำเนินการภาครัฐ.
ที่ประชุมคณะรัฐมนตรี (ครม.) เห็นชอบกรอบการจัดทำงบประมาณรายจ่ายประจำปี 2559 มีกรอบวงเงินรายจ่าย 2,720,000 ล้านบาท เพิ่มขึ้นจากปี 2558 จำนวน 145,000 ล้านบาทหรือเพิ่มขึ้น 5.6% เป็นรายจ่ายประจำ 2,100,363 ล้านบาท เพิ่มขึ้น 3.6%
ยงยุทธ มัยลาภ,งบประมาณ,รายจ่าย,ลงทุน,เงินคงคลัง,ขยายตัว,จีดีพี